# สมเด็จพระมหาวชิรมุนีวงศ์ (บุญเรือง ปุญฺญโชโต)
สมเด็จพระมหาวชิรมุนีวงศ์ นามเดิม บุญเรือง วรคามวิชัย ฉายา ปุญฺญโชโต เป็นสมเด็จพระราชาคณะฝ่ายธรรมยุติกนิกาย ปัจจุบันดำรงตำแหน่งที่ปรึกษาเจ้าคณะภาค 8 (ธรรมยุต) และเจ้าอาวาสวัดพระศรีมหาธาตุวรมหาวิหาร

 ประวัติ 
สมเด็จพระมหาวชิรมุนีวงศ์ (บุญเรือง ปุญฺญโชโต) เกิดเมื่อวันที่ 8 สิงหาคม พ.ศ. 2478 ณ บ้านโคกพระ ตำบลโคกพระ อำเภอกันทรวิชัย จังหวัดมหาสารคาม บรรพชาเป็นสามเณรเมื่อวันที่ 10 มิถุนายน พ.ศ. 2498 ณ วัดสว่างปอแดง อำเภอยางตลาด จังหวัดกาฬสินธุ์ โดยมีพระครูปฏิภาณธรรมคุณ วัดขวัญเมือง จังหวัดกาฬสินธุ์ เป็นพระอุปัชฌาย์ ต่อมาอุปสมบทเป็นภิกษุเมื่อวันที่ 26 มิถุนายน พ.ศ. 2498 ณ วัดพระศรีมหาธาตุวรมหาวิหาร โดยมีพระธรรมปิฎก (พิมพ์ ธมฺมธโร) เป็นพระอุปัชฌาย์

เจ้าประคุณสมเด็จฯ เป็นพระธรรมทูตรุ่นแรกที่เข้ารับการฝึกอบรมและออกไปเผยแผ่พระพุทธศาสนาในต่างประเทศหลายประเทศ เช่น ประเทศออสเตรเลีย สหรัฐอเมริกา อินโดนีเซีย ผู้มีส่วนสำคัญในการนำเอาพระพุทธศาสนาไปเผยแผ่จนกระทั่งสามารถตั้งมั่นในอินโดนีเซียในปัจจุบัน ปัจจุบันพระพรหมมุนี ยังเป็นกรรมการบริหารสถาบันฝึกอบรมพระธรรมทูตไปต่างประเทศ (ธรรมยุต) ซึ่งจะมีการฝึกอบรมทุกปีในช่วงเดือนมกราคมถึงมีนาคม เพื่อให้พระภิกษุมีความพร้อมก่อนจะออกเดินทางไปเผยแผ่พระพุทธศาสนาในต่างประเทศ ปัจจุบันพระธรรมทูตได้ผ่านการฝึกอบรมมาแล้ว 13 รุ่น 

ด้านการปกครองคณะสงฆ์ ท่านได้รับแต่งตั้งให้เป็นผู้รักษาการเจ้าคณะภาค 8 (ธรรมยุต) ในวันที่ 10 กรกฎาคม พ.ศ. 2547 แทนพระธรรมโสภณ (โกศล สิรินฺธโร) ที่เกษียณอายุเนื่องจากอายุครบ 80 ปี ต่อมาในวันที่ 20 กันยายน พ.ศ. 2547 ท่านจึงได้รับแต่งตั้งให้ดำรงตำแหน่งเจ้าคณะภาค 8 จวบจนปัจจุบัน

 ตำแหน่งทางการปกครอง 

 พ.ศ. 2539 เป็นเจ้าอาวาสวัดพระศรีมหาธาตุวรมหาวิหาร
 พ.ศ. 2547 - 2561 เป็นเจ้าคณะภาค 8 (ธรรมยุต)
 พ.ศ. 2561 เป็นเจ้าคณะภาค 8 (ธรรมยุต)
 พ.ศ. 2562 เป็นกรรมการมหาเถรสมาคมประกาศแต่งตั้งกรรมการมหาเถรสมาคม ราชกิจจานุเบกษา เล่ม 136 ตอนพิเศษ 255 ง วันที่ 14 ตุลาคม 2562 

 ลำดับสมณศักดิ์ 
 พ.ศ. 2510 ได้รับแต่งตั้งจากสมเด็จพระมหาวีรวงศ์ (พิมพ์ ธมฺมธโร) ให้ดำรงตำแหน่งฐานานุกรมที่ พระครูปลัดสัมพิพัฒนวิริยาจารย์ สุนทรธรรมปฏิภาณอรรถโกศล วิมลญาณนายก ธรรมยุตติกดิลกสถาวีรกิจการี
 5 ธันวาคม พ.ศ. 2514 เป็นพระราชาคณะชั้นสามัญที่ พระสุวีรญาณราชกิจจานุเบกษา, แจ้งความสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 88, ตอนที่ 151 ง ฉบับพิเศษ, 31 ธันวาคม 2514, หน้า 7
 5 ธันวาคม พ.ศ. 2535 เป็นพระราชาคณะชั้นราชที่ พระราชวิสุทธิมุนี ศรีวิเทศศาสนภาษิต ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ , เล่ม 109, ตอนที่ 155 ง ฉบับพิเศษ, 5 ธันวาคม 2535, หน้า 7
 5 ธันวาคม พ.ศ. 2543 เป็นพระราชาคณะชั้นเทพที่ พระเทพญาณกวี ศรีปริยัติวราลังการ ศาสนภารธุราทร ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 117, ตอนที่ 28 ข, 28 ธันวาคม 2543, หน้า 23-24
 5 ธันวาคม พ.ศ. 2550 เป็นพระราชาคณะชั้นธรรม ฝ่ายวิปัสสนาธุระ ที่ พระธรรมเจติยาจารย์ ศีลาจารวิมล โสภณวิเทศศาสนกิจ พิพิธธุราทร ยติคณิสสร บวรสังฆาราม คามวาสีราชกิจจานุเบกษา, ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์, เล่ม 125, ตอนที่ 3 ข, 14 มกราคม 2551, หน้า 1
 28 กรกฎาคม พ.ศ. 2562 สถาปนาขึ้นเป็นพระราชาคณะเจ้าคณะรอง มีราชทินนามตามที่จารึกในหิรัญบัฏว่า พระพรหมมุนี ศรีธรรมธรวรางกูร สุนทรศีลาจารวิมล โสภณวิเทศศาสนกิจ พิพิธภารธุราทร ธรรมยุตติกคณิสสร บวรสังฆาราม คามวาสีราชกิจจานุเบกษา, ประกาศสถาปนาสมณศักดิ์ เล่ม 136, ตอนที่ 40 ข, 28 กรกฎาคม 2562, หน้า 5
 21 มิถุนายน พ.ศ. 2568 สถาปนาขึ้นเป็นสมเด็จพระราชาคณะ มีราชทินนามตามที่จารึกในสุพรรณบัฏว่า สมเด็จพระมหาวชิรมุนีวงศ์ มหาเจติยพงศคุณธาดา ธรรมทูตพัฒนคณาลังการ ไพศาลศาสนกิจการี ศรีธรรมธรวรางกูร วิบูลศีลาจารสุนทร ธรรมยุตติกคณิสสร บวรสังฆาราม คามวาสี อรัญวาสีราชกิจจานุเบกษา, ประกาศสถาปนาสมณศักดิ์ [จำนวน ๔ รูป ๑. พระพรหมมุนี ฯลฯ], เล่ม 142, ตอนที่ 39 ข, 22 มิถุนายน 2568, หน้า 1